Darželinė petunija

Darželinė petunija (Petunia x hybrida) – bulvinių (Solanaceae) šeimos petunijų genties augalas.

Augalas vienmetis, 50-100 cm aukščio. Kylantis arba šliaužiantis stiebas, apaugęs liaukiniais plaukeliais. Lapai kiaušiniški, auga pražangiai. Žiedai ilgakočiai, auga po vieną stiebo išlinkimuose ir viršutinių lapų pažastyse. Vainikėlis gana įvairaus dydžio ir spalvų. Vaisius – dėžutė su daugeliu sėklų. Žydi birželio – rugsėjo mėn.

Išvesta daug įvairiaspalvių petunijos veislių. Tai nelepus, lengvai iš sėklų dauginamas dekoratyvinis augalas, auginamas gėlynuose, soduose, parkuose, kambariuose, balkonuose.

Bulviniai
Gėlės